Sygeplejersker, social- og sundhedsassistenter og andre sundhedsansatte har uden undtagelse pligt til at føre journal.

Det skal de gøre for ikke at sætte patienternes pleje, behandling og sikkerhed over styr.

Alligevel er der sundhedsmedarbejdere rundt omkring i hjemmeplejen og hjemmesygeplejen, som ikke kan dokumentere deres arbejde. Det skyldes blandt andet it-problemer.

De kan heller ikke læse om borgernes medicin, diagnoser, genoplivningsønsker eller behandlingsplaner, fordi de ikke har adgang til journaler eller medicinlister.

Det viser en gennemgang af 27 tilsynsrapporter fra Styrelsen for Patientsikkerhed, hvor der er givet et påbud.

Den manglende journaladgang er helt uacceptabel, siger seniorkonsulent Per Tostenæs fra Ældresagen.

- Det kan være et spørgsmål om liv eller død, hvis man for eksempel får den forkerte medicin. Så det er både afgørende, at journalerne er opdaterede, og at de, der kommer ud til borgerne, har adgang til dem, siger han.

Derfor er journalen vigtig • Journalen er det sted, hvor oplysninger om en borger eller patients behandlingsforløb, diagnoser og notater fra sundhedspersonale samles.

• Mangelfuld journalføring kan gøre det svært at gennemskue borgernes helbredssituation samt behov for pleje og behandling og at håndtere akutte situationer.

• Når journaler ikke føres korrekt, udgør det "en betydelig risiko" for patientsikkerheden.

• Sjuskede journaler kan være med til at udløse et påbud med et krav om, at problemerne bliver løst.

• Kilde: Styrelsen for Patientsikkerhed

I maj sidste år satte DR Nyheder også fokus på problemer med blandt andet journaladgang i hjemmeplejen og hjemmesygeplejen.

To ministre blev kaldt i samråd, og de indskærpede over for kommunerne, at de skulle se at få rettet op på sagen.

Men status er altså, at Styrelsen for Patientsikkerhed siden maj sidste år har givet mindst 27 påbud, fordi tilsynsbesøg har afdækket fejl og mangler – ikke mindst med journalføringen.

En række påbud er ophævet igen, fordi problemerne er blevet løst, men i 16 kommuner har hjemmeplejen og hjemmesygeplejen stadig påbud hængende over hovedet.

Eksempler fra fire tilsynsrapporter 1 Medarbejderne har kun adgang til medicinkort via patientens eget login på sundhed.dk. Journalen bliver ført delvist i Google-kalender og i Word. 2 Social- og sundhedsassistenter har ikke adgang til borgernes lokale medicinkort. Vikarer har ikke adgang til journalsystemet. 3 Indførelsen af et nyt system har skabt problemer, da en del oplysninger ikke er overført. Der er ikke en konkret plan for at få opdateret mangelfulde journaler. 4 Kun ledelse og planlæggere har adgang til journalnotater. Personalet, der står for behandlingen af borgerne, har ikke adgang. Efter implementeringen af et nyt IT-system bliver der administreret medicin, uden at det er muligt at tilgå en medicinliste.

Forsøgt genoplivet trods ønske om det modsatte

I flere tilsynsrapporter påpeger styrelsen, at vikarer ikke har adgang til journalsystemet og dermed til potentielt livsvigtige oplysninger.

Et sted fremgår det, at de fastansatte må opdatere journalerne for vikarerne, men at det på grund af tidsnød ikke altid er muligt at nå.

I samme tilsynsrapport står: